
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1114 

5 Μαίου 2014 


ΑΠΟΦΑΣΕΙ Σ 

Αριθμ. 11402 

Εκχώρηση αρμοδιοτήτων διαχείρισης στις Διευθύνσεις 
Αναπτυξιακού Προγραμματισμού για πράξεις των 
Περιφερειακών Επιχειρησιακών Προγραμμάτων του 
ΕΣΠΑ. 

Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

ί. του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθη¬ 
κε για το άρθρο πρώτο του Π.Δ. 63/2005 (ΦΕΚ 98/Α7 
22-04-2005), 

ϋ. του Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» και ειδικότερα το άρθρο 4 όπως 
έχει τροποποιηθεί από το Ν. 3840/2010, 

μι. της Υπουργικής Απόφασης Συστήματος Διαχείρισης 
με αριθμό 14053/ΕΥΣ 1749/27-03-2008, όπως τροποποι¬ 
είται και ισχύει κάθε φορά. 

2. Την υπ’ αριθ. Ε (2007) 5337/26-10-2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Μακεδονίας - Θράκης», όπως ισχύει κάθε φορά. 

3. Την υπ’ αριθ. Ε (2007) 5332/26-10-2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Θεσσαλίας - Στερεός Ελλάδος - Ηπείρου», όπως 
ισχύει κάθε φορά. 

4. Την υπ’ αριθμ. Ε (2007) 5443/26.11.2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Αττικής», όπως ισχύει κάθε φορά. 

5. Την υπ’ αριθμ. Ε (2007) 5441/05.11.2007 απόφαση 
έγκρισης του Περιφερειακού Επιχειρησιακού Προγράμ¬ 
ματος «Δυτικής Ελλάδας-Πελοποννήσου-Ιονίων Νήσων», 
όπως ισχύει κάθε φορά. 

6. Την με αριθμ. πρωτ. 26884/ΕΥΣ 4244/28-5-2009 ΥΑ 
(ΦΕΚ 1140/Β710-6-2009) εκχώρηση αρμοδιοτήτων διαχεί¬ 
ρισης για πράξεις των Περιφερειακών Επιχειρησιακών 
Προγραμμάτων του ΕΣΠΑ στις Διευθύνσεις Σχεδιασμού 
και Ανάπτυξης κάθε Περιφέρειας. 

7. Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολο¬ 
γισμού. 


8. Την εισήγηση της Ειδικής Υπηρεσίας Συντονισμού 
της Εφαρμογής των Επιχειρησιακών Προγραμμάτων, 
αποφασίζουμε: 

Αρθρο 1 

Φορείς στους οποίους εκχωρούνται 
αρμοδιότητες διαχείρισης 

Οι Διευθύνσεις Αναπτυξιακού Προγραμματισμού των 
Περιφερειών Κεντρικής Μακεδονίας, Δυτικής Μακεδο¬ 
νίας, Δυτικής Ελλάδος, Ηπείρου, Θεσσαλίας, Στερεός 
Ελλάδας και Αττικής ορίζονται ως Ενδιάμεσοι Φορείς 
Διαχείρισης του οικείου Περιφερειακού Επιχειρησιακού 
Προγράμματος του ΕΣΠΑ 2007-2013 ως εξής: 


Διευθύνσεις 

Αναπτυξιακού 

Προγραμματισμού 

Περιφερειακό 
Επιχειρησιακό Πρόγραμμα 

Διεύθυνση Αναπτυξιακού 
Προγραμματισμού 
Περιφέρειας Κεντρικής 
Μακεδονίας 

Π.Ε.Π. Μακεδονίας - 
Θράκης 

Διεύθυνση Αναπτυξιακού 
Προγραμματισμού 
Περιφέρειας Δυτικής 
Μακεδονίας 

Π.Ε.Π. Μακεδονίας - 
Θράκης 

Διεύθυνση Αναπτυξιακού 
Προγραμματισμού 
Περιφέρειας Δυτικής 
Ελλάδος 

Π.Ε.Π. Δυτικής Ελλάδας - 
Πελοποννήσου - Ιονίων 
Νήσων 

Διεύθυνση Αναπτυξιακού 
Προγραμματισμού 
Περιφέρειας Ηπείρου 

Π.Ε.Π. Θεσσαλίας - 
Στερεός Ελλάδας - 
Ηπείρου 

Διεύθυνση Αναπτυξιακού 
Προγραμματισμού 
Περιφέρειας Θεσσαλίας 

Π.Ε.Π. Θεσσαλίας - 
Στερεός Ελλάδας - 
Ηπείρου 

Διεύθυνση Αναπτυξιακού 
Προγραμματισμού 
Περιφέρειας Στερεός 
Ελλάδας 

Π.Ε.Π. Θεσσαλίας - 
Στερεός Ελλάδας - 
Ηπείρου 

Διεύθυνση Αναπτυξιακού 
Προγραμματισμού 
Περιφέρειας Αττικής 

Π.Ε.Π. Αττικής 

Αρθρο 2 

Αντικείμενο της εκχώρησης 

(ί) Οι Διευθύνσεις Αναπτυξιακού Προγραμματισμού 
των Περιφερειών οι οποίες ασκούν, σύμφωνα με την 
κείμενη νομοθεσία, αρμοδιότητες διαχείρισης πράξεων 
κρατικών ενισχύσεων που χρηματοδοτούνται στο πλαί¬ 
σιο του εκάστοτε Επενδυτικού Νόμου στις αντίστοιχες 
διοικητικές περιφέρειες, αναλαμβάνουν αρμοδιότητες 
διαχείρισης στα οικεία Περιφερειακά Προγράμματα 
του ΕΣΠΑ 2007-2013, όπως αυτές προσδιορίζονται στο 
άρθρο 3. 

(μ) Η εκχωρούμενη προς διαχείριση συγχρηματοδο- 
τούμενη δημόσια δαπάνη και η κατανομή της ανά άξονα 
προτεραιότητας αποτυπώνεται στο Παράρτημα I και η 
κατανομή της Κοινοτικής Συνδρομής ανά Κωδικό Θεμα¬ 
τικής Προτεραιότητας αποτυπώνεται στο Παράρτημα II. 

Αρθρο 3 

Αρμοδιότητες διαχείρισης που εκχωρούνται 

Κάθε Διεύθυνση Αναπτυξιακού Προγραμματισμού Πε¬ 
ριφέρειας (του άρθρου 1 της παρούσας) αναλαμβάνει 
στο πλαίσιο του οικείου Περιφερειακού Επιχειρησιακού 
Προγράμματος του ΕΣΠΑ 2007-2013 για τις δράσεις- 
κατηγορίες πράξεων του άρθρου 2 της παρούσης, τις 
ακόλουθες αρμοδιότητες: 

(ί) Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του Προγράμ¬ 
ματος. 

(μ) Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στη Εθνική Αρχή Συντονισμού, Ειδική Υπηρεσία Συντο¬ 
νισμού της Εφαρμογής Επιχειρησιακών Προγραμμάτων 
προτάσεις αναθεώρησής τους. 

(ιϋ) Συντάσσει τις αναγκαίες αναφορές που ζητούνται 
από τη Διαχειριστική Αρχή για την υποβολή των ετήσιων 
και τελικών εκθέσεων εκτέλεσης, την προετοιμασία της 
ετήσιας εξέτασης του Επιχειρησιακού Προγράμματος, 
την προετοιμασία της Επιτροπής Παρακολούθησης του 
Προγράμματος κ.λπ. 

(ίν) Συνεργάζεται με την Εθνική Αρχή Συντονισμού, 
Ειδική Υπηρεσία Συντονισμού της Εφαρμογής Επιχει¬ 
ρησιακών Προγραμμάτων και την Επιτροπή και παρέχει 
σε αυτές κάθε πληροφορία που ζητούνται. 

(ν) Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για 
τη σωστή άσκηση των αρμοδιοτήτων διαχείρισης που 
της έχουν εκχωρηθεί σε συμφωνία με τη Εθνική Αρχή 
Συντονισμού, Ειδική Υπηρεσία Συντονισμού της Εφαρ¬ 
μογής Επιχειρησιακών Προγραμμάτων. 

(νί) Επεξεργάζεται και εισηγείται στη Εθνική Αρχή 
Συντονισμού, Ειδική Υπηρεσία Συντονισμού της Εφαρμο¬ 
γής Επιχειρησιακών Προγραμμάτων αναλυτικά κριτήρια 
ένταξης για τις κατηγορίες πράξεων που διαχειρίζεται, 
σύμφωνα με τα προβλεπόμενα στο σύστημα διαχείρισης 
και ελέγχου. 

(νϋ) Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις ευκαιρίες χρη¬ 
ματοδότησης για τις κατηγορίες πράξεων που διαχει¬ 
ρίζεται. Στο πλαίσιο αυτό εκδίδει τις προκηρύξεις των 
κατηγοριών πράξεων που διαχειρίζεται για την υποβολή 
προτάσεων από τους δυνητικούς δικαιούχους και πα¬ 


ρέχει προς τους δυνητικούς δικαιούχους, σαφείς και 
λεπτομερείς πληροφορίες προς τους δυνητικούς δι¬ 
καιούχους τουλάχιστον σχετικά με: 

(α) τους όρους επιλεξιμότητας τους οποίους πρέπει να 
πληρούν τα προτεινόμενα επενδυτικά σχέδια/αιτήσεις 
επιχορήγησης (πράξεις) προκειμένου να ενταχθούν για 
χρηματοδότηση στο πλαίσιο του ΕΠ, 

(β) τις διαδικασίες για την εξέταση των αιτήσεων 
υπαγωγής/επιχορήγησης και τις σχετικές χρονικές πε¬ 
ριόδους, 

(γ) τα κριτήρια για επιλογή των προτεινόμενων αιτή¬ 
σεων υπαγωγής/επιχορήγησης επενδυτικών σχεδίων και 
την ένταξή τους στο Επιχειρησιακό Πρόγραμμα, 

(δ) τα αρμόδια στελέχη του τα οποία μπορούν να 
παρέχουν πληροφορίες, 

(ε) την υποχρέωση δημοσιοποίησης εφόσον η αίτηση 
επιλεγεί, του τίτλου του επενδυτικού σχεδίου/της επι¬ 
χορήγησης, του δικαιούχου και του ποσού της δημόσιας 
χρηματοδότησης που χορηγείται. 

Τα ανωτέρω στοιχεία δημοσιεύονται στον επενδυτικό 
νόμο και στις επί μέρους εφαρμοστικές αποφάσεις. 

(νίϋ) Συγκεντρώνει, αρχειοθετεί όλες τις προτάσεις 
που υποβάλλονται και ελέγχει την πληρότητα των στοι¬ 
χείων τους. 

(ίχ) Αξιολογεί τις αιτήσεις υπαγωγής που υποβάλλο¬ 
νται, εφαρμόζοντας τα εγκεκριμένα από την Επιτροπή 
Παρακολούθησης κριτήρια ένταξης. 

(χ) Υποβάλλει στην Επιτροπή τις απαιτούμενες για τα 
μεγάλα έργα πληροφορίες με βάση το άρθρο 40 του 
Κανονισμού 1083/2006. 

(χί) Μεριμνά για την έκδοση απόφασης υπαγωγής/ 
επιχορήγησης και της απόφασης χρηματοδότησής τους 
από τους άξονες προτεραιότητας του Επιχειρησιακού 
Προγράμματος (απόφαση ένταξης πράξης στο Επιχει¬ 
ρησιακό Πρόγραμμα). Η απόφαση υπαγωγής/επιχορή- 
γησης εκδίδεται από το αρμόδιο όργανο και δύναται να 
ταυτίζεται με την απόφαση χρηματοδότησης (απόφαση 
ένταξης) της πράξης από το Επιχειρησιακό Πρόγραμμα. 

(χϋ) Μεριμνά για έκδοση τροποποιήσεων της απόφα¬ 
σης υπαγωγής/επιχορήγησης και χρηματοδότησης των 
επενδυτικών προτάσεων ή ανάκλησης αυτής και τη δη¬ 
μοσιοποίηση στοιχείων των σχετικών αποφάσεων στην 
οικεία ιστοσελίδα του Ενδιάμεσου Φορέα Διαχείρισης 
ή /και στην ιστοσελίδα του ΕΣΠΑ. 

(χίϋ) Μεριμνά για τη συμμόρφωση των συγχρημα- 
τοδοτούμενων επενδυτικών σχεδίων /επιχορηγήσεων 
(πράξεων) με τους ισχύοντες κοινοτικούς και εθνικούς 
κανόνες καθ’ όλη την περίοδο της υλοποίησης τους. 

(χίν) Διενεργεί επαληθεύσεις κατά τα προβλεπόμενα 
στο άρθρο 8 του Ν. 3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και η 
συμμόρφωση των επενδυτικών σχεδίων /επιχορηγήσεων 
(πράξεων) προς τους εθνικούς και κοινοτικούς κανόνες. 

(χν) Συλλέγει τις αιτήσεις χορήγησης της επιχορήγη¬ 
σης που υποβάλλονται από τους δικαιούχους (επενδυ¬ 
τές) και τις καταχωρεί στο ΟΠΣ ή στο πληροφοριακό 
σύστημά του, μετά από πιστοποίηση του φυσικού αντι¬ 
κειμένου για κάθε αίτηση χορήγησης της επιχορήγησης, 
κατά την οποία επιβεβαιώνεται ότι 
(α) ο δικαιούχος έχει πράγματι καταβάλλει τις δαπά¬ 
νες οι οποίες συμπεριλαμβάνονται στην αίτηση χορή- 

γησης της επιχορήγησης, σύμφωνα με τους κανόνες 
του εφαρμοζόμενου καθεστώτος ενίσχυσης, 

(β) το αντίστοιχο τμήμα του έργου έχει υλοποιηθεί 
σύμφωνα με τους όρους και τις προϋποθέσεις της από¬ 
φασης υπαγωγής/έγκρισης και τα προϊόντα ή οι υπη¬ 
ρεσίες έχουν παραδοθεί, 

(γ) οι αιτήσεις των δικαιούχων είναι ακριβείς, 

(δ) η ενίσχυση και η δαπάνη είναι σύμφωνες με το 
εθνικό και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

Στην περίπτωση που σύμφωνα με τους κανόνες του 
εφαρμοζόμενου καθεστώτος ενίσχυσης παρέχεται η 
δυνατότητα προκαταβολής, ο Ενδιάμεσος Φορέας Δια¬ 
χείρισης διενεργεί διοικητική επαλήθευση στην αίτηση 
του δικαιούχου (επενδυτή), με την οποία επιβεβαιώνο¬ 
νται σωρευτικά ότι: 

(α) προσκομίζεται τουλάχιστον ισόποση εγγυητική 
επιστολή από χρηματοπιστωτικό ίδρυμα που λειτουργεί 
νόμιμα, 

(β) καλύπτεται από τις δαπάνες που καταβάλλονται 
από τους δικαιούχους στο πλαίσιο της εφαρμογής του 
επενδυτικού σχεδίου/της επιχορήγησης και δικαιολο¬ 
γούνται με εξοφλημένα τιμολόγια ή λογιστικά έγγραφα 
ισοδύναμης αποδεικτικής αξίας το αργότερο τρία έτη 
μετά το έτος καταβολής της προκαταβολής, 

(γ) τηρούνται τυχόν πρόσθετες προϋποθέσεις που 
προβλέπονται στο πλαίσιο του εφαρμοζόμενου καθε¬ 
στώτος ενίσχυσης. 

(χνί) Διασφαλίζει ότι οι δικαιούχοι εισπράττουν το συ¬ 
ντομότερο δυνατόν και πλήρως το συνολικό ποσό της 
δημόσιας συνεισφοράς. Κανένα ποσό δεν αφαιρείται 
ούτε παρακρατείται, ούτε εισπράττεται οποιαδήποτε 
ειδική επιβάρυνση ή άλλο τμήμα ισοδύναμου αποτελέ¬ 
σματος, το οποίο θα είχε ως αποτέλεσμα τη μείωση 
των ποσών αυτών για τους δικαιούχους. 

(χνϋ) Τηρεί αρχεία στο ΟΠΣ ή στο πληροφοριακό σύ¬ 
στημά του για τις διοικητικές επαληθεύσεις και τις πι¬ 
στοποιήσεις που πραγματοποιούνται σύμφωνα με τους 
ειδικότερους κανόνες του εφαρμοζόμενου καθεστώτος 
ενίσχυσης. 

(χνίϋ) Προβαίνει στην ακύρωση μέρους ή του συνό¬ 
λου της δημόσιας συνεισφοράς από το Επιχειρησιακό 
Πρόγραμμα, η οποία επιβάλλεται βάσει πορίσματος πι¬ 
στοποίησης καταχωρώντας τις αντίστοιχες λογιστικές 
εγγραφές στο ΟΠΣ ή στο πληροφοριακό σύστημα του 
Ενδιάμεσου Φορέα Διαχείρισης. 

(χίχ) Σε περιπτώσεις που διαπιστωθεί, βάσει των επι¬ 
θεωρήσεων ή ελέγχων που διενεργούνται, αχρεωστή- 
τως καταβληθείσα δαπάνη, εφαρμόζει τις διαδικασίες 
για την ανάκτησή της σύμφωνα με τα προβλεπόμενα 
στο Κεφάλαιο Δ' της ΥΠΑΣΥΔ (ΦΕΚ 540/τ.Β727.03.2008) 
όπως τροποποιήθηκε και ισχύει. 

(χχ) Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή στη 
Διαχειριστική Αρχή των τεκμηριωμένων απαντήσεών 
του στα σχετικά πορίσματα ελέγχου. 

(χχί) Συλλέγει και καταχωρεί στο ΟΠΣ ή στο πληρο¬ 
φοριακό σύστημα του τα στοιχεία παρακολούθησης 
εκτέλεσης των επενδυτικών σχεδίων/επιχορηγήσεων. 
Οι αποφάσεις υπαγωγής/επιχορήγησης που ανακα¬ 


λούνται δημοσιεύονται στην κεντρική ιστοσελίδα του 
ΕΣΠΑ. 

(χχϋ) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την πο¬ 
ρεία των επιχορηγήσεων που εκτελούν, τις υποχρεώσεις 
για τη δημοσιότητα σύμφωνα με τις απαιτήσεις των 
άρθρων 8 και 9 του Καν.1828/06, την τήρηση χωριστής 
λογιστικής μερίδας ή επαρκούς λογιστικής κωδικοποίη¬ 
σης και την τήρηση των πολιτικών σύμφωνα με τις ισχύ- 
ουσες διατάξεις και τις οδηγίες και κατευθύνσεις της 
Εθνικής Αρχής Συντονισμού. Προτείνει μέτρα υποστή¬ 
ριξης των δικαιούχων προκειμένου να ανταποκριθούν 
στις υποχρεώσεις τους. 

(χχίίί) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 
στο άρθρο 90 του Κανονισμού (ΕΚ)1083/2006 σύμφω¬ 
να με τους κανόνες του Συστήματος Διαχείρισης και 
Ελέγχου. 

(χχίν) Παρέχει στην Εθνική Αρχή Συντονισμού, Ειδική 
Υπηρεσία Συντονισμού της Εφαρμογής Επιχειρησια¬ 
κών Προγραμμάτων, όλες τις αναγκαίες πληροφορίες 
σχετικά με τις διαδικασίες και τις πιστοποιήσεις/επα- 
ληθεύσεις που πραγματοποιεί για κάθε αίτηση χορή¬ 
γησης επιχορήγησης των επενδυτικών σχεδίων/επιχο- 
ρηγήσεων (πράξεων) που διαχειρίζεται, για σκοπούς 
πιστοποίησης. 

(χχν) Μεριμνά για την παροχή στοιχείων προόδου 
εκτέλεσης των επενδυτικών σχεδίων/ επιχορηγήσεων 
(πράξεων) στις αρμόδιες για τη χρηματοδότηση δη¬ 
μόσιες υπηρεσίες και τη διάθεση των απαιτούμενων 
πιστώσεων στους δικαιούχους για την υλοποίηση των 
επενδυτικών σχεδίων τους. 

(χχνί)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
ή στο πληροφοριακό σύστημά του, σύμφωνα με τους 
κανόνες του Συστήματος Διαχείρισης και Ελέγχου. Στις 
περιπτώσεις που οι πιστοποιημένες δαπάνες και τα 
δεδομένα υλοποίησης που απαιτούνται για τη χρημα¬ 
τοοικονομική διαχείριση, παρακολούθηση, τις επαλη¬ 
θεύσεις και την αξιολόγηση καταχωρούνται σε άλλο 
πληροφοριακό σύστημα εκτός του ΟΠΣ, διασφαλίζει τη 
σε ημερήσια βάση αξιόπιστη διαβίβαση των δεδομένων 
στο ΟΠΣ. 

(χχνϋ) Παρέχει στην Εθνική Αρχή Συντονισμού, Ειδική 
Υπηρεσία Συντονισμού της Εφαρμογής Επιχειρησιακών 
Προγραμμάτων και στην Αρχή Πιστοποίησης όλες τις 
αναγκαίες πληροφορίες σχετικά με τις διαδικασίες και 
τις επαληθεύσεις που πραγματοποιούνται σε σχέση 
με κάθε δαπάνη των πράξεων που διαχειρίζεται, για 
σκοπούς πιστοποίησης. 

Άρθρο 4 

Υποχρεώσεις του φορέα 

στον οποίο εκχωρούνται αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από τις Διευθύνσεις Αναπτυξιακού Προγραμματι¬ 
σμού των Περιφερειών Κεντρικής Μακεδονίας, Δυτικής 
Μακεδονίας, Δυτικής Ελλάδος, Ηπείρου, Θεσσαλίας, 
Στερεός Ελλάδας και Αττικής σύμφωνα με το Σύστημα 
Διαχείρισης και Ελέγχου του εδαφίου (γ) της παρ. 1 του 
άρθρου 2 του Ν. 3614/2007 όπως αυτό ισχύει και την 
αρχή της χρηστής δημοσιονομικής διαχείρισης. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3, οι Διευθύνσεις Αναπτυξιακού Προ¬ 
γραμματισμού των Περιφερειών Κεντρικής Μακεδονίας, 
Δυτικής Μακεδονίας, Δυτικής Ελλάδος, Ηπείρου, Θεσ¬ 
σαλίας, Στερεός Ελλάδας και Αττικής αναλαμβάνουν 
και τις ακόλουθες υποχρεώσεις: 

1. Κοινοποιούν στη Διαχειριστική Αρχή το ετήσιο πρό¬ 
γραμμα ενεργειών για τις πράξεις που διαχειρίζεται 
καθώς και τις εξαμηνιαίες εκθέσεις προόδου και ενη¬ 
μερώνει συστηματικά το ΟΠΣ με τα στοιχεία προόδου 
εκτέλεσης των οικείων Προγραμμάτων. 

2. Αποδέχονται τους προβλεπόμενους από το Σύστη¬ 
μα Διαχείρισης και Ελέγχου, ελέγχους και επιθεωρή¬ 
σεις, καθώς και ελέγχους από άλλα αρμόδια ελεγκτικά 
όργανα της Ελλάδας και της Ευρωπαϊκής Ένωσης και 
παρέχει σε αυτά τα αναγκαία στοιχεία για την απρό¬ 
σκοπτη διενέργεια αυτών. Αποδέχεται διοικητικές και 
επιτόπιες επιθεωρήσεις από την Εθνική Αρχή Συντο¬ 
νισμού, Ειδική Υπηρεσία Συντονισμού της Εφαρμογής 
Επιχειρησιακών Προγραμμάτων και παρέχει σε αυτή 
τα αναγκαία στοιχεία προκειμένου να επιβεβαιωθεί η 
κατά το δέοντα τρόπο άσκηση των καθηκόντων που 
της έχουν ανατεθεί. 

3. Συνεργάζονται με τη Διαχειριστική Αρχή, την Εθνική 
Αρχή Συντονισμού, Ειδική Υπηρεσία Θεσμικής Υποστή¬ 
ριξης, για την εξειδίκευση εργαλείων και προτύπων που 
απαιτούνται για την άσκηση των αρμοδιοτήτων της. 

4. Διασφαλίζουν -με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 
87 της συνθήκης- ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

• διάστημα τριών ετών μετά το κλείσιμο του Επιχει¬ 
ρησιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

Επιπροσθέτως των ανωτέρω διασφαλίζει ότι τηρού¬ 
νται λεπτομερή Μητρώα για κάθε καθεστώς ενισχύσε¬ 
ων επί δέκα έτη από την ημερομηνία κατά την οποία 
χορηγήθηκε η τελευταία ατομική ενίσχυση βάσει του 
εν λόγω καθεστώτος. Τα εν λόγω Μητρώα περιέχουν 
όλες τις αναγκαίες πληροφορίες για να διαπιστωθεί αν 
πληρούνται οι προϋποθέσεις απαλλαγής που ορίζονται 
στους ισχύοντες Κανονισμούς περιλαμβανομένων των 
πληροφοριών για το καθεστώς των επιχειρήσεων των 
οποίων το δικαίωμα ενίσχυσης εξαρτάται από το κα¬ 
θεστώς τους ως ΜΜΕ. 

5. Συμμορφώνεται, με τις απαιτήσεις ενημέρωσης και 
δημοσιότητας που προσδιορίζονται από το Σύστημα 
Διαχείρισης και με τις απαιτήσεις που ορίζονται στο 
άρθρο 5 του Καν. 1828/2006 για τις κατηγορίες πράξεων 
που διαχειρίζεται. 

6. Διαβιβάζει στην Εθνική Αρχή Συντονισμού, Ειδική 
Υπηρεσία Συντονισμού τις αναγκαίες πληροφορίες για 


την παρακολούθηση της τήρησης των κανόνων σώρευ- 
σης των ενισχύσεων. 

Άρθρο 5 

Υποχρεώσεις της Ειδικής Υπηρεσίας Συντονισμού 
της Εφαρμογής Επιχειρησιακών Προγραμμάτων 

1. Η Εθνική Αρχή Συντονισμού, Ειδική Υπηρεσία Συντο¬ 
νισμού της Εφαρμογής Επιχειρησιακών Προγραμμάτων 
ασκεί τις αρμοδιότητες που ορίζονται στο άρθρο 6, 
του Ν. 3614/2007, όπως αυτές εξειδικεύονται στη με 
αριθμ. πρωτ. 3850/ΕΥΣ523/29-01-2008 κοινή υπουργική 
απόφαση τροποποίησης (αναδιάρθρωσης) της απόφα¬ 
σης σύστασης της Ειδικής Υπηρεσίας Συντονισμού της 
Εφαρμογής Επιχειρησιακών Προγραμμάτων (σύμφωνα 
με το άρθρο 5 του Ν. 3614/2007), όπως τροποποιείται 
και ισχύει κάθε φορά. 

2. Η Ειδική Υπηρεσία Συντονισμού της Εφαρμογής 
Επιχειρησιακών Προγραμμάτων συντονίζει και επο¬ 
πτεύει την άσκηση των αρμοδιοτήτων των Διευθύνσε¬ 
ων Αναπτυξιακού Προγραμματισμού των Περιφερειών 
Κεντρικής Μακεδονίας, Δυτικής Μακεδονίας, Δυτικής 
Ελλάδος, Ηπείρου, Θεσσαλίας, Στερεός Ελλάδας και 
Αττικής και έχει την τελική ευθύνη έναντι της Επιτροπής 
για τη διαχείριση του συνόλου του Επιχειρησιακού Προ¬ 
γράμματος σύμφωνα με τις απαιτήσεις του Συστήματος 
Διαχείρισης και Ελέγχου και την αρχή της χρηστής 
δημοσιονομικής διαχείρισης. 

3. Ενημερώνει έγκαιρα τις Διευθύνσεις Αναπτυξια¬ 
κού Προγραμματισμού για το Σύστημα Διαχείρισης και 
Ελέγχου και κάθε τροποποίηση αυτού και την υποστη¬ 
ρίζει στην ορθή εφαρμογή του. 

4. Παρακολουθεί την εκτέλεση των αρμοδιοτήτων 
Διευθύνσεων Αναπτυξιακού Προγραμματισμού των Πε¬ 
ριφερειών σε σχέση με τις δράσεις που εκχωρούνται, 
ώστε να βεβαιώνεται ότι αυτές εκτελούνται σύμφωνα 
με το Σύστημα Διαχείρισης και Ελέγχου και την αρχή 
της χρηστής δημοσιονομικής διαχείρισης. Στο πλαίσιο 
αυτό: 

4.1 Παρακολουθεί την ορθή και έγκαιρη ενημέρωση 
του ΟΠΣ από τις Διευθύνσεις Αναπτυξιακού Προγραμ¬ 
ματισμού των Περιφερειών με τα απαραίτητα δεδομένα 
υλοποίησης που απαιτούνται για τη χρηματοοικονομική 
διαχείριση, την παρακολούθηση, τις επαληθεύσεις, την 
αξιολόγηση καθώς και τις λογιστικές εγγραφές για κάθε 
πράξη που διαχειρίζονται. 

4.2 Εξετάζει τις σχετικές αναφορές του ΟΠΣ, τα ετή¬ 
σια προγράμματα ενεργειών που υποβάλλουν οι Διευ¬ 
θύνσεις Αναπτυξιακού Προγραμματισμού των Περιφε¬ 
ρειών, και τις εξαμηνιαίες εκθέσεις προόδου τους και 
διαμορφώνει τεκμηριωμένες προτάσεις διορθωτικών/και 
προληπτικών ενεργειών, με στόχο την αποτελεσματικό¬ 
τερη και αποδοτικότερη διαχείριση και υλοποίηση του 
επιχειρησιακού προγράμματος. 

4.3 Παρακολουθεί τα αποτελέσματα των ελέγχων 
και επιθεωρήσεων που διενεργούνται στις Διευθύνσεις 
Αναπτυξιακού Προγραμματισμού των Περιφερειών από 
την Αρχή Ελέγχου και τα λοιπά εθνικά και ευρωπαϊκά 
ελεγκτικά όργανα. 

4.4 Δύναται να πραγματοποιεί διοικητικές και επι¬ 
τόπιες επιθεωρήσεις στις Διευθύνσεις Αναπτυξιακού 
Προγραμματισμού των Περιφερειών προκειμένου να 

επιβεβαιωθεί η άσκηση των αρμοδιοτήτων που του 
έχουν ανατεθεί με βάση το εφαρμοζόμενο Σύστημα 
Διαχείρισης και Ελέγχου και την αρχή της χρηστής 
δημοσιονομικής διαχείρισης. 

Διασφαλίζει ότι η Αρχή Πιστοποίησης λαμβάνει τις 
αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό εποπτεύει και συντονίζει πριν από κάθε 
αίτημα πληρωμής την πληρότητα των πληροφοριών 
που παρέχονται στην Αρχή Πιστοποίησης. 


Αρθρο 6 

Κατάργηση διατάξεων 

Από τη δημοσίευση της παρούσας, καταργείται η υπ’ 
αριθμ. 26884/ΕΥΣ 4244/28-5-2009 Υπουργική απόφα¬ 
ση (ΦΕΚ 1140/Β'/10-6-2009) «Εκχώρηση αρμοδιοτήτων 
διαχείρισης, για πράξεις των Περιφερειακών Επιχει¬ 
ρησιακών Προγραμμάτων του Ε.Σ.ΠΑ. στις Διευθύνσεις 
Σχεδιασμού και Ανάπτυξης κάθε Περιφέρειας» καθώς 
και κάθε άλλη απόφαση που ρυθμίζει το εν λόγω θέμα. 

Η ισχύς της παρούσας ισχύει από τη δημοσίευσή της. 

Χρηματοδοτικός Πίνακας Κατηγοριών Πράξεων του ΕΠ : 12 "ΘΕΣΣΑΛΙΑΣ- ΣΤΕΡΕΑΣ ΕΛΛΑΔΑΣ- ΗΠΕΙΡΟΥ 2007-2013 

η διαχείριση των οποίων εκχωρείται στην: ΔΙΣΑ, ΠΕΡΙΦΕΡΕΙΑΣ ΘΕΣΣΑΛΙΑΣ 

ΚΩΔΙΚΟΣ ΕΚΧΩΡΗΣΗΣ: 1636 

Α/Α ΕΚΧΩΡΗΣΗΣ 2 (Περιλαμβάνει όλες τις προηγούμενες) 

Χρηματοδοτικός Πίνακας Κατηγοριών Πράξεων του ΕΠ : 13 "ΑΤΤΙΚΗΣ 2007-2013" 

η διαχείριση των οποίων εκχωρείται στην: ΔΙΣΑ, ΠΕΡΙΦΕΡΕΙΑΣ ΑΤΤΙΚΗΣ 

ΚΩΔΙΚΟΣ ΕΚΧΩΡΗΣΗΣ: 2036 

Α/Α ΕΚΧΩΡΗΣΗΣ 2 (Περιλαμβάνει όλες τις προηγούμενες) 


16060 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 









































